Държавен вестник, бр. 102, 2025 г., стр. 202

СТР.  202	
Д Ъ Р Ж А В Е Н  В Е С Т Н И К 	
БРОЙ  102
 
IV 
5 
Неприложимо 
 
5. Изисквания към материалната база 
5.1. Изисквания към кабинетите за обучение по теория на професията –
характеристики, обзавеждане, оборудване, софтуер. 
Обучението по теория на професията се провежда в учебни кабинети и зали оборудвани 
с необходимата електронна и компютърна техника. Учебните кабинети следва да бъдат 
оборудвани в съответствие със стандарта за безопасна, здравословна и ефективна 
образователна среда, съгласно действащото законодателство. Да са осигурени с добра 
осветеност, вентилация или климатизация, акустична среда, подходяща за преподаване, 
обзаведени с бюро и стол за преподавателя, маси и столове – съобразени с броя на обучаемите 
и нормативната площ за един обучаем, бяла дъска, флипчарт или интерактивна дъска, шкафове 
и етажерки за съхранение на учебна и методическа документация, работни зони за групови 
упражнения и казуси. Да са оборудвани с компютър за преподавателя, свързан с мултимедия, 
мултимедиен проектор или интерактивен дисплей, за визуализиране на презентации, казуси и 
видеоматериали, принтер, скенер (или мултифункционално устройство).  
Учебните кабинети по теория разполагат с материали за онагледяване на учебния 
процес, аудио-визуални (мултимедийни) средства за онагледяване и демонстрация. Учебни 
табла и постери, илюстриращи основни понятия и практики в сферата на спасителните 
дейности за защита на населението и средства за визуализация. 
 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер. 
В учебните кабинети и полигони по специална спасителна подготовка се провежда 
обучението по практика на професията, като обзавеждането следва да включва:  
 основно оборудване – обособено място за спасителна техника, инсталация за отвеждане 
на изгорелите газове от двигателите, учебни маси, столове, учебна дъска, флипчарт, катедра, 
технически средства и аудио-визуална техника (мултимедия, компютър и др.).  
 помощно оборудване – маркери и моливи за чертане, хартия за флипчарта.  
 учебни пособия – макети на агрегати и възли от спасителна техника, табла със схеми, 
литература за съответната дисциплина, учебни филми. 
  специализирано оборудване за: 
- работа с моторни триони за рязане на дърво; работа с моторна дискова резачка и 
електрически ъглошлайф; работа с моторни и електрически къртачи; работа с хидравлични 
спасителни инструменти и хидравлични цилиндри; работа с въздушно-повдигателни 
възглавници (ВПВ); работа с тирфори и лебедки  
- работа при спасителни дейности при пътнотранспортни произшествия (ПТП) - 
спасителни работи при ПТП на един или два автомобила; спасителни дейности при ПТП на 
магистрален път; спасителни дейности при ПТП с участие на мобилна установка (тренажор) за 
превоз на токсични вещества (течни и газообразни); спасителни дейности при ПТП с участието 
на тежкотоварни МПС 
- работа при спасителни дейности при наводнение и разлив на нефтопродукти - за защита 
на защитна дига; за извършване на спасителни работи в заливаеми зони (в райони на наводнение); 
за ликвидиране на разливи от нефтопродукти във водоеми; за извършване на подводни 
(водолазноиздирвателни) действия  
- работа при разрушени сгради вследствие на бедствия от природен или техногенен 
характер и терористична дейност - за разчистване на подходи и пътища към разрушени сгради; 
за провеждане на Спасителни и неотложни аварийно-възстановителни работи (СНАВР) в 
прилежащи територии и обекти на разрушени сгради; в подземни етажи на разрушени сгради; 
разрушени участъци на сгради; частично разрушени сгради с използване на алпийски способи;